b'\n_START_ARTICLE_\nOdnosi z javnostmi\n_START_PARAGRAPH_\nOdnosi z javnostmi (angle\xc5\xa1ko: public relations, francosko: relations publique, nem\xc5\xa1ko: \xc3\x96ffentlichkeitsarbeit) so stroka, ki se ukvarja z vzpostavljanjem, grajenjem in vzdr\xc5\xbeevanjem odnosov med nekim subjektom (navadno podjetjem, vendar enako velja za vse vrste organizacij in celo nekatere posameznike) ter njegovimi d\xc3\xa9le\xc5\xbeniki in javnostmi. So sistemati\xc4\x8dno na\xc4\x8drtovan in usmerjan proces vplivanja na oblikovanje naklonjenosti javnosti prek obojestransko zadovoljivega, interaktivnega komuniciranja, ki temelji na odprtem, demokrati\xc4\x8dnem in zna\xc4\x8dajskem delovanju obeh strani - organizacije in javnosti. Odnosi z javnostmi imajo predvsem dva temelja: prvi vsakomur daje pravico, da sam zagovarja svoje interese, kakr\xc5\xa1nekoli \xc5\xbee ima in kakorkoli jih \xc5\xbee vidi, drugi pa vsakomur nalaga, da zagovarja svoje interese sam ali v sodelovanju z drugimi. Izraz \xc2\xbbpublic relations\xc2\xab\xc2\xa0je v pomenu odnosov z javnostmi v dvajsetih letih 20. stoletja uvedel Edward Bernays.'